ริโอ ชี้ อาซาร์ด อยากเทียบ โด้-เมสซี ต้องฟอร์มโหดต่อเนื่อง
สำนักข่าวต่างประเทศรายงานวันที่ 29 ส.ค. ว่า ริโอ เฟอร์ดินาด์ อดีตกองหลังทีม ปิศาจแดง  แมนเชสเตอร์ ยูไนเต็ด ระบุ หาก เอเดน อาซาร์ด ปีกทีมชาติเบลเยียม ของ สิงโตน้ำเงิน เชลซี ต้องการก้าวไปอยู่ระดับเดียวกับ คริสเตียโน โรนัลโด ปีกทีมเรอัล มาดริด และ ลิโอเนล เมสซี  ดาวยิงทีมบาร์เซโลนา จะต้องทำผลงานให้ดีอย่างต่อเนื่องหลายปีติดต่อกัน,อาซาร์ด ถูกวิจารณ์อย่างหนักหลังทำผลงานได้อย่างย่ำแย่ในฤดูกาลที่ผ่านมา จนมีส่วนทำให้เชลซีจบอันดับ 10 ของตารางพรีเมียร์ลีก แต่ฤดูกาลนี้เขาออกสตาร์ทได้อย่างร้อนแรง ซัดไป 2 ประตู จาก 3 นัด พาทีมเก็บชัยชนะ 3 นัดรวด อย่างไรก็ตาม เฟอร์ดินานด์ มองว่า อาซาร์ด จะต้องพัฒนาฟอร์มของตัวเองให้ยอดเยี่ยมอย่างสม่ำเสมอ หากต้องการไปอยู่ในระดับเดียวกับ โรนัลโด และ เมสซี,ผมคิดว่าไม่มีใครส่งสัยเขาในแง่ของเรื่องความสามารถนะ แต่ถ้าคุณจะขึ้นไปอยู่ระดับเดียวกับ โรนัลโด,เมสซี,เนย์มาร์ และ ซัวเรซ คุณจะต้องทำผลงานให้ดีอย่างสม่ำเสมอไม่ใช่ 1 ปี หรือ 2 ปี คุณต้องทำมันต่อเนื่อง 3-4 ปี ในการถล่มประตู ,โชว์ฟอร์มระดับท็อป และพาทีมของคุณไปสู่รอบชิงชนะเลิศ เขาทำมันปีเดียว แต่ไม่ได้ทำต่อเนื่อง ดังนั้นมันจึงเกิดคำถามมากมายเกี่ยวกับเขา และสิ่งนั้นก็ทำให้เขาทำผลงานได้ดีในตอนนี้ เฟอร์ดินานด์ กล่าว
ริโอ เฟอร์ดินาด์ อดีตกองหลังทีมแมนเชสเตอร์ ยูไนเต็ด ระบุ หาก เอเดน อาซาร์ด ปีกของเชลซี ต้องการก้าวไปอยู่ระดับเดียวกับ คริสเตียโน โรนัลโด และ  ลิโอเนล เมสซี จะต้องทำผลงานให้ดีอย่างต่อเนื่อง
พรีเมียร์ลีก,ริโอ เฟอร์ดินานด์,เอเดน อาซาร์ด,ลิโอเนล เมสซี,คริสเตียโน โรนัลโด,ข่าวกีฬา,ข่าว,ไทยรัฐออนไลน์